मुंबई. जिया खान सुसाइड केस को सूरज पंचोली का कहना है कि वे इसे लेकर खिचड़ी नहीं पकाना चाहते। यह बात उन्होंने हाल ही में एक इंटरव्यू के दौरान कही। गौरतलब है कि कुछ दिनों पहले मामले में सीबीआई ने चार्जशीट फाइल की है, जिसमें सूरज को IPC की धारा 306 के तहत आरोपी माना गया है।
क्या-क्या कहा सूरज ने
सूरज पंचोली ने इस इंटरव्यू के दौरान कहा कि केस अभी कोर्ट में है। 10 लोग 10 तरह की बात करेंगे, लेकिन वे तब ही कुछ बोलेंगे, जब मामला क्लियर हो जाएगा। उनकी मानें तो वे यह नहीं चाहते कि मामले को लेकर कोई खिचड़ी पकाई जाए।
उतार-चढ़ाव भगवान के हाथ
सूरज पंचोली की लाइफ में कई उतार-चढ़ाव देखने को मिल रहे हैं। जहां एक ओर इसी साल उन्होंने ‘हीरो’ के जरिए सक्सेसफुल डेब्यू किया। वहीं, जिया खान सुसाइड केस में चार्जशीट फाइल होने से उनकी मुश्किलें बढ़ गई हैं। हालांकि, सूरज का मानना है कि किसी की भी लाइफ में उतार और चढ़ाव भगवान के हाथ में है।
सलमान के सपोर्ट पर भी बोले
सूरज पंचोली ने इस इंटरव्यू के दौरान यह भी कहा कि सलमान खान का इस मामले से कोई लेना देना नहीं है। दरअसल, खबरों में यह आ रहा था कि सलमान सूरज का समर्थन कर रहे हैं।
‘हर फैमिली की तरह मेरा परिवार भी सपोर्ट में’
सूरज ने इंटरव्यू में कहा, “ जैसे हर फैमिली अपनों को सपोर्ट करती है। वैसे ही मैं और मेरा परिवार भी एक-दूसरे के सपोर्ट में हैं।”
कौन थीं जिया और कौन हैं सूरज?
- जिया खान (25) अमेरिका में जन्मीं थीं। उन्होंने ‘नि:शब्द’ और ‘गजनी’ जैसी फिल्मों में काम किया था।
- वहीं, सूरज पंचोली आदित्य पंचोली और जरीना वहाब के बेटे हैं। हाल ही में उनकी मूवी ‘हीरो’ रिलीज हुई थी।
- सूरज पर आईपीसी की धारा 306 के तहत जिया को सुसाइड के लिए उकसाने का मामला दर्ज है।
आगे की स्लाइड्स में पढ़ें सीबीआई की चार्जशीट में सूरज पर क्या आरोप लगे और क्या है पूरा मामला...
hin_Deva hin_Deva hin_Deva bho_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva